Matti Järvinen

Matti Henrikki Järvinen () var ein finsk spjutkastar frå Tampere. Han vart olympisk meister i øvinga 1932, europameister 1934 og 1938, og forbetra verdsrekorden ti gongar i tida 1930-36.

Aktiv
Matti Järvinen var son til Verner Järvinen, den olympiske meisteren i diskoskasting under mellomleikane 1906. Sommaren 1930 vart Matti Järvinen andremann til å kaste spjutet over 70 meter. I løpet av fem veker i august og september 1930 forbetra han verdsrekorden fire gongar, sist til 72,93 meter i Viipuri, Sommaren 1932 flytta han rekorden til 74,02 meter i Turku, reiste så over til Los Angeles der han vann den olympiske gullmedaljen med eit kast som mælte 72,71 m. 1933-sesongen flytta Järvinen verdsrekorden tre gongar, sist til 76,10 meter i Helsinki. Under europameisterskapen 1934 i Torino, den fyrste i sitt slag, vann han gullmedaljen med rekordkastet 76,66 meter. 18. juli 1936 presterte Järvinen i Helsinki sitt livs beste spjutkast, verdsrekorden på 77,23 meter stod seg i to år til landsmannen Yrjö Nikkanen kasta lengre. Knapt tre veker etter rekordkastet i Helsinki enda Järvinen på femteplass i øvinga ved dei olympiske leikane i Berlin med sine 69,18 m. Under EM i friidrett 1938 vann Järvinen derimot gull framom Nikkanen.

Järvinen vann åtte finske meisterskap. Han representerte Finland i 15 landskampar. I 1939/40 deltok han i Vinterkrigen som instruktør i kasting av handgranatar. Under framhaldskrigen var Matti Järvinen med i ei gruppe, leia av Urho Kekkonen, som i august 1942 deltok i dei internasjonale friidrettstevlingane på Olympiastadion i Berlin som representant for aksemaktene.

Etter andre verdskrigen arbeidde Järvinen som rådgjevar i økonomi.

Framom hovudinngangen til Pori stadion står ein statue av Matti Järvinen forma av bilethoggaren Kalervo Kallio. Statuen frå 1966 viser gullmedaljekastet hans ved Sommar-OL i Los Angeles.

mini|Finsk frimerke frå 1945
 Verdsrekordar 
LengdeDatoStad71,57  8. august 1930  Viipuri71,70  17. august 1930  Tampere71,88  31. august 1930  Vaasa72,93  14. september 1930  Viipuri74,02  27. juni 1932  Turku74,28  25. mai 1933  Mikkeli74,61  7. juni 1933  Vaasa76,10  15. juni 1933  Helsinki76,66  7. september 1934  Torino77,23  18. juni 1936  Helsinki

Kjelder

Denne artikkelen bygger på «Matti Järvinen (keihäänheittäjä)» frå ,  den 7. juni 2024.  

Kategori:Finske friidrettsutøvarar
Kategori:Europameistrar i friidrett for Finland
Kategori:Olympiske meistrar for Finland
Kategori:Medaljevinnarar under sommar-OL 1932
Kategori:Finske deltakarar under sommar-OL 1932
Kategori:Friidrettsutøvarar under sommar-OL 1932
Kategori:Finske deltakarar under sommar-OL 1936
Kategori:Friidrettsutøvarar under sommar-OL 1936
Kategori:Folk frå Tammerfors